‘ต่างชาติ’ ซื้อหนัก 6.2 พันล้าน
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 31 มี.ค. 2554
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 31 มี.ค. 2554
...หุ้นไทยขยับแรงตามหุ้นเอเชีย แรงซื้อหุ้นใหญ่ แบงก์ พลังงานครอบครัว ปตท. (PTT) ไล่ดัชนีไตรมาส 1 ปิดหรูใกล้นิวไฮเดิมรอบก่อนตอนต้นปี
...ดัชนีปิดสูงสุดของวัน 1,050.67 จุด พุ่ง 14.31 จุด หรือ 1.38% มูลค่าซื้อขาย 37,968 ล้านบาท 
...ต่างชาติซื้อหนัก 6,291 ล้านบาท 
...จานแดง (TRUE -ทรูคอร์ปอเรชั่น) ทำนักลงทุนช็อก !!!!มาหลายวัน วานนี้ผงกหัวฟื้น .... หุ้นทรูร่วงติดๆ กัน 4 วัน ก่อนออกข่าวเพิ่มทุน หลังขอมติเมื่อ 3 ปีก่อน เพิ่งมาเรียกปีนี้ ไม่ต้องสอบมีข่าวรั่ว (อินไซเดอร์) ชัวร์ ไม่รู้ตลาดหลักทรัพย์นั่งดูอยู่หรือเปล่า 
...กลุ่มซีพี (CP) มีหน้าตาศักดิ์ศรีในสังคม จะปล่อยให้เสียหน้าในตลาดทุนได้ไง ควรมีอะไรตอบแทนผู้ถือหุ้นบ้าง เพราะเท่าที่เห็นตั้งแต่เป็น TAก่อนเปลี่ยนชื่อเป็น ทรู ไม่เคยให้อะไรกับผู้ถือหุ้น ไม่ว่าจะเป็นเงินปันผล หรือวอร์แรนต์ มีแต่ “ดูดเงิน” เพิ่มทุนจากนักลงทุนผู้ถือหุ้น งานนี้รายใหญ่รายย่อย ถูก “ปล้น-เชือด” ทั้งเป็น
...“ไซม่อน เกโรวิช” เอ็มดี เบอร์ 1 เอฟโวลูชั่น แคปปิตอล (E) ถูกส่งตัวไปนั่งบริหาร บล.เคทีซีมิโก้ เน้นผลิตภัณฑ์ DW โดยเฉพาะ ....ไปอย่างนี้มีนัยสำคัญ ร่วมทุน–ถือหุ้น ระหว่าง E กับ ซีมิโก้
...หุ้นน้ำมันปาล์มขึ้นยกแผง ทั้งชุมพรอุตสาหกรรมน้ำมันปาล์ม (CPI),ยูนิวานิชฯ (UVAN) หรือล่ำสูงฯ (LST) ได้ข่าวกระตุ้นรัฐตรึงราคาขายน้ำมันปาล์ม ขนาด 1 ลิตร ราคา 47 บาท ออกไปถึงเดือน มิ.ย. .... ฟากน้ำมันถั่วเหลือง ของน้ำมันพืชไทย (TVO) ยังรอลุ้นคณะอนุกรรมการพิจารณาราคา ของกระทรวงพาณิชย์ ปรับราคา ตามขอหรือไม่ ?????